Patru persoane au fost date afară din Ministerul Culturii, profesori universitari și doctori, după ce au semnat o scrisoare în care cereau demisia Ministrului Daniel Barbu, au informat reprezentanții ARA, într-o conferință de presă organizată de Alburnus Maior cu ajutorul Fundatiei Pro Patrimonio, Ordinului Arhitectilor din Romania, Asociatiei Arhitectura,

Restaurare, Arheologie si Asociatiei Alburnus Maior si ICOMOS Romania.

Cele patru persoane care au fost date afară din Ministerul Culturii, conform reprezentanților ONG-urilor sunt prof. dr. Nicolae Lascu, de la Universitatea de Arhitectură şi Urbanism „Ion Mincu" Bucureşti

expert MC, membru al Secţiunii de urbanism şi Zone protejate a CMI; Lect. dr. Celia Ghyka

Universitatea de Arhitectură şi Urbanism „Ion Mincu" Bucureşti - membru în Comisia Monumente pentru For Public; Prof. dr. Ana Maria Zahariade, de la Universitatea de Arhitectură şi Urbanism „Ion Mincu" Bucureşti

membru ICOMOS, OAR, UAR, - membru în Comisia Naţională a Monumentelor de For Public și Dr. Ioana Popescu

membru în Comisia Națională pentru Salvgardarea Patrimoniului Cultural Imaterial, fost Director General Adjunct al Muzeului Naţional al Ţăranului Român.

Celor patru le-ar fi fost comunicată decizia de îndepărtare din Minister, verbal, susține Ștefan Bâlici, reprezentantul Asociației Arhitectura, Restaurare, Arheologie.

Cei patru s-au numărat între semnatarii unei scrisori deschise publicate în luna septembrie, în care cereau demisia Ministrului Culturii, Daniel Barbu. 40 de cercetatori stiintifici din domeniul Arheologiei, Istoriei Artei si Arhitecturii, Restaurarii Monumentelor Istorice si de Arta solicitau demisia ministrului Culturii, Daniel Barbu .

Iată mai jos textul scrisorii și semnatarii:

Demisia este ceruta printr-o scrisoare deschisa, motivata fiind de pozitia ministrului Culturii fata de proiectul Rosia Montana. Printre semnatari se numara si arhitectul Serban Sturdza, istoricul Andrei Pipidi si pesedintele asociatiei Salvati Bucurestiul, Nicusor Dan. Redam mai jos scrisoarea, integral, precum si lista semnatarilor:

"În data de 9 septembrie 2013, în jurul orei 21.43, ați făcut pe postul de televiziune B1TV următoarea declarație pe care o reproducem mai jos ad litteram, [1] cu privire la proiectul minier de la Roşia Montană („Proiectul Minier RMGC"): „Ministerul Culturii a avut experți în comisia de lucru care a redactat acordul cu compania [sic], am avut observații câteva luni și în final pe textul pregătit de dl. Șova [sic] am dat aviz cu observații pe câteva pagini. În acest moment, din punctul de vedere al Ministerului Culturii, proiectul se poate face [sic]. Pe latura de conservare şi punere în valoare, în ochii experţilor Ministerului Culturii şi evident a mea ca titular al acestui resort, nu există nici un fel de probleme. Niciodată în istoria de 100 de ani a arheologiei româneşti nu s-au investit atâţia bani ca în acest proiect. Dacă acest proiect ar fi ajuns în Parlament, din partea Ministerului Culturii era în regulă începerea exploatării. Din punct de vedere al expertizei tehnice, chestiunile de patrimoniu sunt în cele mai bune condiții și în limitele cadrului legal. Pe temeiului analizei experte acest lucru este adevărat, pe patrimoniu nu exista nici un fel de probleme!" (infra „Declarația Barbu-B1TV")

Or, reprezentanţi ai forurilor şi organizaţiilor profesionale din domeniul patrimoniului cultural , ICOMOS România, Academia Română, Europa Nostra, Uniunea Internațională a Arhitecților, Consiliul European al Arhitecților, Ordinul Arhitecților din România, Uniunea Arhitecților din România, Fundația ProPatrimonio, Asociația „Arhitectură. Restaurare. Arheologie", Fundaţia Culturală Roşia Montană şi Comisia Naţională a Monumentelor Istorice, cărora li se adaugă specialiști membri ai Comisiei Prezidențiale [2] şi 1038 specialiști din mediul academic internațional - oameni de știință şi instituţii de specialitate din comunitatea internaţională a arheologilor, a istoricilor şi a altor clasicişti [3] - au atras atenția de nenumărate ori asupra pericolului în care patrimoniul Roșiei Montane se află, daca proiectul minier pe care îl încurajați şi aprobați în Declarația Barbu-B1TV va fi inițiat.

Conform opiniei unanime a forurilor şi organizațiilor profesionale menţionate, [4] patrimoniul de la Roșia Montană, a cărui valoare este recunoscută prin lege şi de Statul Român (Legea 5/2000), [5] inclusiv prin includerea sa în Lista Monumentelor Istorice, [6] va suferi distrugeri ireversibile în urma efectuării Proiectului Minier RMGC pe care Dvs. îl încurajați şi aprobați public, demonstrând prin Declarația Barbu-B1TV că vă aflaţi în totală şi gravă contradicție faţă de respectivele opinii şi în același timp cu legea Statului Român.

În consecință vă solicităm:

1. Să nominalizați în mod exhaustiv experţii Ministerului Culturii la care vă referiți în Declarația Barbu-B1TV şi să publicați numele şi datele de contact ale acestora pe situl Ministerului Culturii. Acești specialiști, prin expertiza lor, legitimează distrugerea peisajului cultural şi mediului istoric reprezentat de Roșia Montană, prin urmare este de interes național ca aceștia să fie cunoscuți de comunitatea științifică internă şi internațională şi de toți cetățenii români.

2. Să aduceți clarificări cu privire la documentul numit de Dvs. în Declarația Barbu B1TV „acordul cu compania" și să faceți public acest document;

• să nominalizați experții Ministerului Culturii care au participat în comisia de lucru care a redactat „acordul cu compania";

• să publicați „acordul cu compania" pe situl Ministerului Culturii.

Subliniem că Declarația Barbu-B1TV demonstrează că Dvs, în calitate de Ministru al Culturii, ignoraţi responsabilitățile pe care funcția pe care o ocupați le impune: Dvs. nu țineți cont de opinia ştiinţifică a specialiștilor în domeniul patrimoniului din cele mai importante foruri şi organizaţii profesionale de profil, care v-ar legitima refuzul ferm al acestui proiect minier sau, cel puţin, v-ar putea determina - dacă nu aţi face faţă impactului politic al unei atitudini ferme de respingere - la o atitudine de reținere absolută faţă de Proiectul Minier RMGC. Mai mult, Domnule Ministru al Culturii, Dvs. luați decizii în defavoarea protecției culturii şi patrimoniului de la Roşia Montană, bazându-vă, până la proba contrariului, pe opinii pseudo-științifice, pe concluzii superficiale ale unor comisii care lucrează netransparent.

Astfel, Domnule Ministru al Culturii, prin afirmațiile făcute de Dvs. în Declarația Barbu-B1TV v-ați plasat în rândul celor care activează pentru distrugerea patrimoniului de la Roșia Montană. D-voastră susţineţi în faţa românilor că sunteți gata să încredinţaţi patrimoniul inestimabil al Roşiei Montane promotorilor Proiectului Minier RMGC, adică celor care sunt responsabili, printre altele, pentru distrugerea unui număr de 150 de case tradiţionale de la Roșia Montană, celor care vă propun să acceptaţi distrugerea nepreţuitului patrimoniu reprezentat de galeriile romane, să închideți ochii în faţa distrugerii ireversibile a unui mediu istoric fundamental pentru această ţară.

Ignorarea opiniilor ştiinţifice în domeniu, a opiniei organizațiilor profesionale de prestigiu în domeniul patrimoniului cultural şi atitudinea Dvs. ostilă faţă de realitatea științifică de la Roșia Montană comunicată de un spectru larg al comunităţii științifice românești şi internaționale arată că prezența Domniei Voastre la conducerea Ministerului Culturii reprezintă un pericol real pentru cultura românească, pentru identitatea și siguranța națională.

În consecință, noi, semnatarii prezentei, inter alios cercetători științifici în domeniul arheologiei, istoriei artei şi arhitecturii, restaurării monumentelor istorice şi de artă,

VĂ SOLICITĂM DEMISIA CU EFECT IMEDIAT.

_________________________

Dr. Monica Mărgineanu Cârstoiu

CşI : Institutul de Arheologie „Vasile Pârvan" al Academiei Române

Preşedinte Asociaţia „Arhitectură. Restaurare. Arheologie"

Membru în Koldewey Gesellschaft für Bauforschung (Germania)

_________________________

Prof. dr. Dan Mohanu

Universitatea Naţională de Arte Bucureşti

Membru Asociaţia „Arhitectură. Restaurare. Arheologie"

Membru în Consiliul Director ICOMOS-România

_________________________

Prof. Şerban Cantacuzino

Membru al Societăţii Anticarilor şi al Institutului Regal al Arhitecţilor din Marea Britanie

Președinte Fundaţia „Pro Patrimonio"

________________________

Arh. Șerban Sturdza

Vicepreşedinte Fundaţia „Pro Patrimonio", vicepreşedinte OAR

________________________

Prof. dr. Andrei Pippidi

Facultatea de Istorie București

Membru corespondent al Academiei Române

Fost preşedinte al Comisiei Naţionale a Monumentelor Istorice

_________________________

Prof. dr. Ioan Piso

Universitatea Babeş-Bolyai, Cluj-Napoca

Fost director al Muzeului Naţional de Istorie a Transilvaniei

Președinte Fundaţia Culturală „Roşia Montană"

_________________________

Conf. dr. Ştefan Bâlici

Universitatea de Arhitectură şi Urbanism „Ion Mincu"

Vicepreşedinte Asociaţia „Arhitectură. Restaurare. Arheologie"

specialist MC, membru în Consiliul Director ICOMOS-România, OAR, RUR

_________________________

Dr. Virgil Apostol

Secretar Asociaţia „Arhitectură. Restaurare. Arheologie"

specialist MC, membru ICOMOS, OAR, RUR

_________________________

Dr. Maria Alexandrescu Vianu

Cş I, Institutul de Arheologie „Vasile Pârvan" al Academiei Române

_________________________

Dr. Gheorghe I. Cantacuzino

Cş I, Institutul de Arheologie „Vasile Pârvan" al Academiei Române, membru ARA

_________________________

Maria Berza

Expert în politici culturale, Fundaţia „Pro Patrimonio"

_________________________

Dr. Ioana Bogdan Cătăniciu

Preşedinte Asociația Rencontres du Patrimoine Europe-Roumanie (RPER) România, membru ARA

_________________________

Prof. dr. Mircea Babeş

emeritus Universitatea Bucureşti

Cş I Institutul de Arheologie „Vasile Pârvan" al Academiei Române

_________________________

Prof. dr. Aurelian Trişcu

Fost Preşedinte al Comisiei Naţionale a Monumentelor Istorice

_________________________

Arh. Șerban Țigănaș

Preşedinte, Ordinul Arhitecţilor din România (OAR)

_________________________

Dr. Radu Harhoiu

Cş I, Institutul de Arheologie „Vasile Pârvan" al Academiei Române

_________________________

Dr. Iulian Bârzescu

Cş III, Institutul de Arheologie „Vasile Pârvan" al Academiei Române

_________________________

Dr. Florina Bârzescu

Institutul de Arheologie „Vasile Pârvan" al Academiei Române

_________________________

Dr. Florian Matei

Cş III, Institutul de Arheologie „Vasile Pârvan" al Academiei Române

_________________________

Prof. dr. Alexandru Avram

Universitatea din Le Mans

Cş I, Institutul de Arheologie „Vasile Pârvan" al Academiei Române

_________________________

Dr. Alexandru Dragoman

Cş II, Institutul de Arheologie „Vasile Pârvan" al Academiei Române

_________________________

Dr. Cristina Georgeta Alexandrescu

Cş III, Institutul de Arheologie „Vasile Pârvan" al Academiei Române

_________________________

Dr. Nicuşor Dan

Preşedinte Asociaţia „Salvaţi Bucureştiul"

_________________________

Conf. dr. Mihaela Criticos

Universitatea de Arhitectură şi Urbanism „Ion Mincu" Bucureşti,

dir. Departament Istoria & Teoria Arhitecturii şi Conservarea Patrimoniului

expert MC, membru OAR

_________________________

Prof. dr. Nicolae Lascu

Universitatea de Arhitectură şi Urbanism „Ion Mincu" Bucureşti

expert MC, membru al Secţiunii de urbanism şi Zone protejate a CMI

_________________________

Lect. dr. Ștefan Vianu

Universitatea de Arhitectură şi Urbanism „Ion Mincu" Bucureşti

_________________________

Lect. dr. Celia Ghyka

Universitatea de Arhitectură şi Urbanism „Ion Mincu" Bucureşti

_________________________

Dr. Carmen Popescu

Université Paris I - Sorbonne, Universitatea Națională de Arte București

________________________

Prof. dr. Sorin Alexandrescu

Universitatea București, Universitatea Amsterdam

_________________________

Dr. Ioana Popescu

membru în Comisia Națională pentru Salvgardarea Patrimoniului Cultural Imaterial

fost Director General Adjunct al Muzeului Naţional al Ţăranului Român

_________________________

Dr. Ruxandra Nemţeanu

expert MC, membru ICOMOS

_________________________

Prof. dr. Rodica Crişan

Universitatea de Arhitectură şi Urbanism „Ion Mincu" Bucureşti

membru ICOMOS, OAR, UAR

_________________________

Prof. dr. ing. Mircea Crişan

Universitatea de Arhitectură şi Urbanism „Ion Mincu" Bucureşti

expert MC, membru ICOMOS

_________________________

Conf. dr. Valeriu-Eugen Drăgan

Universitatea de Arhitectură şi Urbanism „Ion Mincu" Bucureşti

specialist MC, membru ICOMOS, OAR

membru în Comisia de Istorie a Oraşelor din România de pe lângă Academia Română

_________________________

Conf. dr. Ştefan Ghenciulescu

Universitatea de Arhitectură şi Urbanism „Ion Mincu" București

_________________________

Conf. dr. Kázmér Kovács

Universitatea de Arhitectură şi Urbanism „Ion Mincu" București

membru OAR, UAR, UAP, INTBAU

_________________________

Dr. Carmen Popescu

Université Paris I - Sorbonne, Universitatea Națională de Arte București

_________________________

Conf. dr. Iosif Kiraly

Universitatea Națională de Arte București

_________________________

Lect. dr. Petru Mortu

Universitatea de Arhitectură şi Urbanism „Ion Mincu" Bucureşti

specialist MC, membru OAR, ARA

_________________________

Prof. dr. Ana Maria Zahariade

Universitatea de Arhitectură şi Urbanism „Ion Mincu" Bucureşti

membru ICOMOS, OAR, UAR

membru în Comisia Naţională a Monumentelor de For Public

_________________________

Lect. dr. Adrian Crăciunescu

Universitatea de Arhitectură şi Urbanism „Ion Mincu" Bucureşti, specialist MC

membru ICOMOS, ICLAFI, membru al Asociaţiei pentru Arheologie Industrială din România, membru OAR

fost Director General pentru Patrimoniu Cultural Naţional în Ministerul Culturii şi Cultelor

_________________________

Arh. Mariana Celac

_________________________

Dr. Mihaela Mănucu Adameşteanu

Cş II, Institutul de Arheologie "Vasile Pârvan" al Academiei Române

_________________________

Dr. Constanţa Costea

Institutul de Istoria Artei "George Oprescu" al Academiei Române, membru ARA

_________________________

Prof. Dr. Virgil Polizu

fost preşedinte al Comisiei Naţionale a Monumentelor Istorice"

- See more at: http://www.b365.ro/zeci-de-cercetatori-cer-demisia-ministrului-culturii-daniel-barbu-printr-o-scrisoare-deschisa_194710.html#sthash.XxlpE7yB.dpuf

Etichete: daniel barbu, ministrul Culturii